als_Latn dik_Latn sna_Latn
new tonoodls?
noodls is the first global aggregator of official information in real-time!
Get your exclusive access to the largest online source for press releases, corporate news, and company announcements.
03/09/2015 | Press release
distributed by noodls on 03/10/2015 12:56
Presidenti i Republikës, Sh.T.Z. Bujar Nishani priti sot në një takim Kryeministrin e Republikës së Kosovës, Sh.T.Z. Isa Mustafa, i cili shoqërohej nga Zëvendëskryeministri dhe Ministri i Jashtëm, Hashim Thaçi dhe Zëvendëskryeministri dhe Ministri i Kulturës, Kujtim Shala.
Presidenti Nishani vlerësoi kontributin e Kryeministrit Mustafa në trajtimin me maturi të sfidave të brendshme që po kalon Kosova si dhe për afirmimin e një imazhi me vlera pozitive të Kosovës në qendrat e diplomacisë botërore.
Presidenti i Republikës vlerësoi lart krijimin e qeverisë së re të Kosovës dhe koalicionit qeverisës si vendimin më të drejtë dhe më të arsyeshëm për perspektivën e Kosovës dhe për partneritet me miqtë ndërkombëtarë. "Ky vendim i pjekur i lidershipit politik të Kosovës është një progres në konsolidimin e institucioneve shtetërore dhe sovranitetit të Kosovës." - vlerësoi Presidenti.
"Rruga demokratike dhe properëndimore që po ndjekin institucionet, qytetarët e Kosovës dhe lidershipi politik i saj, janë treguesit më të mirë për të gjithë skeptikët që mendonin se Kosova e kishte të vështirë ekzistencën e vet si shtet sovran dhe i pavarur." - theksoi Presidenti Nishani.
Presidenti Nishani deklaroi se: "Institucioni i Presidentit të Republikës së Shqipërisë do të jetë një zë i fortë dhe përkrahës i palëkundur në të gjitha takimet bilaterale dhe organizatat ndërkombëtare, në njohjen dhe pranimin e shtetit të Kosovës si një realitet i ri dhe si një shtet që duhet pranuar në të gjitha organizmat ndërkombëtare si të gjitha shtetet e tjera me të drejta të plota dhe të barabarta."
Presidenti shprehu qëndrimin e tij për rëndësinë e shfrytëzimit më efektiv të infrastrukturës për krijimin e një tregu më të madh ekonomik rajonal, duke punuar me pjekuri në tejkalimin e të gjitha sfidave që mund të dalin përpara, duke pasur si busull interesin kombëtar në integrimin e ekonomive tona. "Qarkullimi i lirë i mallrave dhe njerëzve në mes të dy shteteve tona duhet të jetë një shembull i mirë për bashkëpunim në të gjithë rajonin dhe më gjerë." - theksoi Presidenti Nishani.
Presidenti Nishani përshëndeti mbajtjen e mbledhjeve të përbashkëta të dy qeverive dhe vlerësoi se duhet sa më parë dhe sa më shpejt të kalohet në veprime konkrete dhe praktike në shërbim dhe në të mirë të qytetarëve të dy vendeve.
Presidenti ritheksoi rëndësinë e bashkëpunimit sa më të ngushtë mes dy qeverive lidhur me diasporën shqiptare në botë si një pasuri e madhe e kombit tonë dhe një aset i rëndësishëm njerëzor, intelektual dhe ekonomik.
Kryeministri i Republikës së Kosovës Sh. T. Z. Isa Mustafa falënderoi për kontributin dhe ndihmën e Presidentit Nishani në konsolidimin dhe shtyrjen përpara të marrëdhënieve në mes të dy vendeve si dhe për përkrahjen dhënë Kosovës dhe institucioneve të saj.
"Kontributi i Presidentit Nishani në të gjitha periudhat e shtetndërtimit të Kosovës ka qenë një përkrahje tepër e madhe për ne dhe një ndihmesë e jashtëzakonshme." - theksoi Kryeministri Mustafa.
eng_Latn eng_Latn eng_Latn eng_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn